एनपीई 2012 में विभिन्न स्तरों पर लगभग 28 मिलियन व्यक्तियों के रोजगार की अभिकल्पना की गई है। इलेक्ट्रॉनिकी विनिर्माण के क्षेत्र में आईटीआई स्नातकों, डिप्लोमा धारकों, आदि के लिए भारी संख्या में रोजगार की संभावनाएँ हैं। इसके अलावा, समुचित प्रशिक्षण के साथ अर्ध-कुशल व्यक्तियों को रोजगार प्राप्त हो सकता है/रोजगार योग्यता के लिए तैयार किया जा सकता है। लेकिन, औपचारिक तथा अनौपचारिक दोनों ही क्षेत्रों में वर्तमान शिक्षण/कुशलता विकास प्रणाली ईएसडीएम क्षेत्र की उदीयमान आवश्यकताओं को पूरा करने के लिए पर्याप्त रूप में तैयार नहीं है। अतः सरकार के लिए कुशलता प्रदानकर्ताओं (सार्वजनिक तथा निजी दोनों ही डोमेनों में) की संख्या में बढ़ोतरी करने की दिशा में हस्तक्षेप करने तथा एक समर्थक वातावरण तैयार करने की जरूरत है जिससे ईएसडीएम क्षेत्र के लिए मानव संसाधन की बढ़ती आवश्यकताओं को पूरा किया जा सके।